open-index/open-wikipedia-markdown huggingface dataset:
Tbilisi

**Tbilisi** (scrit in georgian: თბილისი), anc conosset quam Tiflis, es li cité capital de Georgia. It es situat in li ost del land. Li fluvie Kura flue tra li cité. Tbilisi es situat proxim del monte Mtatsminda. Li nómine Tbilisi significa in georgian *calid fonte.*

Li cité have 1.082.400 (2016) habitantes e un area de 726 quadrat-kilometres.

## Historie
Tbilisi esset ja mentionat in li quaresim secul sub li nómine *Pilado*. In li annu 1801 quande Russia anexet Georgia Tbilisi devenit li cité capital del russ guvernatu Georgia. 

## Sport
Li cité es li hem del max bon football-club de Georgia Dinamo Tbilisi.
Giorgi Margvelashvili

**Giorgi Margvelashvili** (georgian:  გიორგი მარგველაშვილი) es un politico de Georgia. Il nascet 4-im de septembre 1969 in Tbilisi e esset inter li 17-im de novembre 2013 til 16-im de decembre 2018 li presidente de Georgia. Margvelashvili ne es membre de un political partise.

## Personal e professional vive
Giorgi Margvelashvili studiat in li universitá de Tbilisi filosofie. Inter li annus 2000 e 2006 e denov inter li annus 2010 e 2012 il esset li director del Georgian institute de public aferes quel es un georgian-american institution.

Giorgi Margvelashvili have un filia Anna (nascet in li annu 1995) ex su unesim maritage. Li 10-im de septembre 2014 il maritat Maka Chichua e li cuple have un filio Teimuraz.

## Political cariera
* 2003 Margvelashvili esset por un brevi periode activ in li election-bloc Burjanadze-Democrats quel esset ductet de Nino Burjanadze.
* 2008 Margvelashvili esset consiliero de Nino Burjanadze in li Fundation por developament e democratie.
* 2012 Il esset criticaci contra li guvernament del presidente Mikheil Saakashvili e suportat li coalition Georgian Reve del rich interprensor Bidzina Ivanishvili.
* 2012-2013 Giorgi Margvelashvili esset ministre de education e scientie in li guvernament de Bidzina Ivanishvili inter li 25-im de octobre 2012 e li 18-im de julí 2013.
* 2013 Margvelashvili es electet li 27-im octobre 2013 quam candidate del coalition Georgian Reve al presidente de Georgia con 62 percentes. Margvelashvili devenit li 17-im de novembre oficialmen presidente de Georgia quam successor de Mikheil Saakashvili.
* 2013-2018 Presidente de Georgia inter i 17-im de novembre 2013 til 16-im de decembre 2018.
Irakli Garibashvili

**Irakli Garibashvili** (georgian scrit:  ირაკლი ღარიბაშვილი) es un politico de Georgia. Il nascet li 28-im de junio 1982 in Tbilisi e esset inter li 20-im de novembre 2013 e li 23-im de decembre 2015 li prim-ministre de Georgia e inter li 22-im de februar 2021 til li 29-im de januar 2024 Irakli Garibashwili esset denov prim-ministre de Georgia. Ye li 1-im de februar 2024 Irakli Garibashvili esset electet quam presidente del partise Georgian Reve.

## Personal e professional vive
Garibashvili studiat international relationes al universitá de Tbilisi e inter 2002 e 2004 al universitá Université Paris 1 Panthéon-Sorbonne in Francia. In li annu 2005 il finit su magistro al universitá de Tbilisi.

Inter 2004 e 2012 Garibashbili laborat in diferent positiones por li firma *Cartu Group*.

Irakli Garibashvili es maritat con Nunu Tamazashvili e li cuple have du filios Nikoloz (nascet 2005) e Andria (2010).

## Political cariera
* 2012 Garibashvili devenit activ in li movement Georgian Reve e candidat por ti partise in li electiones parlamentari.
* 2012-2013 Inter li 25-im de octobre 2012 e i 17-im de novembre 2013 Garibashvili esset ministre por interni aferes in li guvernament de Bidzina Ivanishvili.
* 2013 Garibashvili devenit li 20-im de novembre 2013 prim-ministre de Georgia quam successor de Bidzina Ivanishvili e presidente del partise Georgian Reve.
* 2015 Garibashvili demisset sin anunciation de causes li 23-im de decembre 2015 del oficie del prim-ministre de Georgia.
* 2021-2024 Garisbashvili devenit denov prim-ministre de Georgia inter li 22-im de februar 2021 e li 29-im de januar 2024
* 2024 Irakli Garisbashvili esset electet ye li 1-im de februar 2024 quam presidente del partise Georgian Reve.
Tamar Beruchashvili

**Tamar Beruchashvili** (georgian scrit: თამარ ბერუჩაშვილი) es un feminin politico de Georgia. Ella nascet li 9-im de april 1961 in Tbilisi e esset inter li 11-im de novembre 2014 e li 1-im de septembre 2015 ministra por externi aferes de Georgia.

## Personal e professional vive
Tamar Beruchashvili studiat inter 1978 e 1985 in Moskva chimie e francesi. Pos su studies ella laborat in li Georgian Academie de Scienties e in li ministerie por scientific resercha. Inter 1996 e 1998 ella studiat in li Indiana University Bloomington e laborat quam docente in diversi universitás.

Tamar Beruchashvili es maritat e have tri infantes e un nepote.

## Political cariera
* 1998-2000 Ministra for comercie e externi economic relationes.
* 2000-2003 Vice-ministra por externi aferes
* 2004 Beruchashvili esset ministra por li Europan-atlantic integration.
* 2013-2014 Vice-ministra por externi aferes.
* 2014 Beruchashvili devenit li 11-im de novembre 2014  li ministra por externi aferes de Georgia quam successora de Maia Panjikidze.
* 2014-2015 Ministre por externi aferes de Georgia.
* 2016-2020 Ambassador de Georgia in li Reyatu Unit.

## Ligamentes extern
* Biografie de Tamar Beruchashvili sur li internet-págine del georgian ministerie de externi aferes]
Kutaisi

**Kutaisi** (georgian scrit  ქუთაისი) un cité in Georgia. It es situat in li west del land e es li cité capital del region Imeretia al rive del fluvie Rioni. Kutaisi es anc li sede del national parlament de Georgia desde li annu 2011. 

It have 147.635 (2014) habitantes e es li duesim max grand cité del land detra Tbilisi.

## Historie
Sub li nómine * Kutaia* it esset li cité capital del state Colchis in li 8-im secul pos Cristo. Inter li 10-im secul til 1122 Kutaisi esset li residentie del georgian reyes. In li annu 1921 Kutaisi esset por 14 dies li sede del guvernament del Democratic Republica Georgia.

## Sport
Li football-club FC Torpedo Kutaisi have su hem in li cité e li rubgy-club RC AIA Kutaisi.
Jan Timke

**Jan Timke** es un politico de Germania. Il nascet li 3-im de januar 1971 in Hoya e es presidente del dextri partise Cives in Colere (*Bürger in Wut*). Desde li annu 2008 Jan Timke es membre del parlament del german páís federal Bremen.

## Personal e professional vive
Timke adultijat in li Districte Nienburg/Weser in Infra Saxonia. Il fat un education in li Federal servicie por li protection del frontiera (Bundesgrenzschutz). Inter li annu 1999 e 2008 il laborat quam federal policist in Berlin.

Jan Timke es maritat e have du infantes.

## Political cariera
* 1991 Timke es electet in li consilie municipal Districte Nienburg/Weser por un local gruppe de electores.
* Timke comensat su political cariera in li Statt-Partei. Il comensat quam vice-presidente del Statt-Partei in Infra Saxonia e devenit bentost li presidente de ti partise in Infra Saxonia.
* 2001 Timke devenit membre del populist Partei Rechtstaatlicher Offensive de Ronald Schill. Timke devenit pos li dissolution del Statt-Partei in Bremen li presidente  del Partei Rechtstaatlicher Offensive in Bremen.
* 2003 Timke esset li prim-candidate del Partei Rechtstaatlicher Offensive in li electiones al parlament del país federal in Bremen, ma li partise atinget 4,41 percentes e ne intrat in li parlament.
* 2004 Pos li dissolution del Partei Rechtstaatlicher Offensive in Bremen Jan Timke fundat li union de electores Cives in Colere.
* 2007 Timke candidat quam  prim-candidate del Cives in Colere in li electiones al parlament del país federal in Bremen.
* 2008 Timke es electet in un election suplemental in Bremerhaven in li parlament del país federal Bremen.
* 2011 Timke es electet denov per li electoral districte Bremerhaven in li parlament del país federal Bremen por li political organisation Cives in Colere.
* 2015 Timke es electet denov per li electoral districte Bremerhaven in li parlament del país federal Bremen por li political organisation Cives in Colere.
* 2019 Timke devenit denov membre del país federal Bremen.

## Ligamentes externi
* [http:https://www.bremische-buergerschaft.de/index.php?id=358&aid=751 Biografie de Timke sur li internet-págine del parlament de Bremen]
XXL (musical gruppe)

**XXL** esset un musical gruppe de Nord-Macedonia. Li gruppe representat Nord-Macedonia in li Eurovision Song Contest in li annu 2000  in Stockholm con li canzon *100 % te ljubam* (Yo ama te cent percentes). XXL finit ye li 15-im rang. To esset li max bon resultate de Nord-Macedonia til li annu 2004.

Li gruppe consistet ex li quar yun féminas Marija Nikolova, Rosica Nikolovska, Verica Karanfilovska e Ivona Dzampovska. Ellas ancor canta juntmen quelcvez in li television de Nord-Macedonia.

XXL esset activ inter 1999 e 2003.
Sachkhere

**Sachkhere** (georgian: საჩხერე) es un cité in Georgia. It es situat in li west del land in li provincia Imeretia. Sachkhere es situat sur un altore de 510 metres.

In li annu 2014 Sachkhere havet 6140 habitantes. Li cité have anc un station ferroviari.

Li football-club FC Chikhura Sachkhere have su hem in li cité. Li FC Chikhura Sachkhere lude in li Umaglesi Liga quel es li max alt football-liga de Georgia e partiprendet ja trivez in li qualification del UEFA Europa League.
Europan Championatu de Basketball 2015

Li **Europan Championatu de Basketball 2015** evenit inter li 5-im e li 20-im septembre 2015, in li landes Germania, Francia, Croatia e Latvia.

## Stadiones

## Qualification
### '''1-im rond'''
#### Fase de Gruppe
##### Gruppe A

##### Gruppe B

##### Gruppe C

##### Gruppe D

#### Finalrunde

### Duesim rond
#### Fase de Gruppe
##### Gruppe A

##### Gruppe B

##### Gruppe C

##### Gruppe D

##### Gruppe E

##### Gruppe F

##### Gruppe G

##### Tabelle del gruppe 2

## Fase de Gruppe
### Gruppes

### Gruppe A – Montpellier, Francia

### Gruppe B – Berlin, Germania

### Gruppe C – Zagreb, Croatia

### Gruppe D – Riga, Latvia
Katsina

**Katsina** es un cité in li nord de Nigeria. Katsina es li cité capital del país federal Katsina. It es situat in nord del land in li proximitá del frontiera con Niger.

Katsina have un estimat population de 459,022 (2007).

Li habitantes del cité in li majoritá musulmanes.

## Historie
Katsina remplazzat li cité Timbuktu in li fine del 16-im secul quam centre del islam in West-Africa. Katsina esset li centre del Emiratu Katsina quel esset un del sett states de Hausas. In li annu 1804 li Emiratu Katsina esset conquestat del Emiratu Sokoto. Li cité esset longmen li centre del islamic nord de Nigeria, ma perdit ti rol in li 20-im secul plu e plu a Kaduna.
Bolnisi

**Bolnisi** (georgian scrit ბოლნისი) es un cité in Georgia. It es situat in li sud del land in li region Kwemo Kartli e es li cité capital del Districte Bolnisi.

On estima que Bolnisi have hodie 13.800 habitantes.

## Historie
Li cité esset fundat in li annu 1818 de german colonistes ex Suebia con li nómine * Katharinenfeld *. Pos li ocupation del Democratic Republica Georgia per li Soviet-Union in li annu 1921 li cité recivet li nómine *Luxemburg* secun Rosa Luxemburg. In li annu 1944 li cité recivet li hodial nómine Bolnisi.

## Sport
Li cité es li hem del football-club FC Sioni Bolnissi quel lude in li max alt football-liga de Georgia in li Umaglesi Liga.
Shalva Kikodze

**Shalva Kikodze** (georgian: შალვა ქიქოძე) esset un artist e pictor de Georgia. Il nascet in li annu 1894 in li village Bakhvi in li region Guria in li west de Georgia e morit li 7-im de novembre 1921 in Freiburg im Breisgau (Germania). Kikodze es egardat juntimen con Lado Gudiashvili e David Kakabadze quam un del max important artistes de Georgia in li 20-im secul.

Kikodze esset pictor, grafical artist e decorator de teatre.

## Personal vive
* 1894 Shalva Kikodze nascet in li litt village Bakvi. 
* 1914-1918 Il studiat in Moskwa in li . 
* 1916 Kikodze partiprendet in un art-exhibition in li georgian village Nabakhtevi. 
* 1918-1920 Kikodze laborat quam decorator del Jabadari Teatre in Tbilisi.
* 1921 Kikodze translocat a Paris e arangeat ta juntmen con Lado Gudiashvili e David Kakabadze un exhibitation.
* 1921 Kikodze morit li 7-im de novembre 1921 in Freiburg (Germania).

## Important ovres
Hodie li max mult ovres de Shalva Kikodze es exhibit in li Art Muséo de Georgia in Tbilisi.
* 1920 "Khevsureti"
* 1921 "Li jardin de Luxemburg"
* 1921 "Un gurian fémina portant un potte in su manu"
* 1921 "Ajarian fémina in chadors"
* 1921 "In un restaurería"
Ólafur Ragnar Grímsson

**Ólafur Ragnar Grímsson** es un politico de Island. Il nascet li 14-im de may 1943 in Ísafjörður e es desde li annu 1996-2016 li presidente de Island.

## Personal e professional vive
Ólafur Ragnar Grímsson studiat in li universitá de Manchester (Reyatu Unit) economie e political scientie inter 1962 e 1970. Il esset in li annu 1970 li unesim person de Island qui have un doctoratu in political scientie. In li annu 1970 Grímsson comensat docer political scientie in li Universitá de Island in Reykjavík. In li 1973 il devenit li unesim professor de political scientie in Island.

Inter 1980 e 1983 il esset li editor del jurnal *Þjóðviljinn*.

In li annu 1974 Ólafur Ragnar Grímsson maritat Guðrún Katrín Þorbergsdóttir e li cuple havet du gemelle-filias Guðrún Tinna e Svanhildur Dalla qui nascet ambi in li annu 1974. In li annu su marita Guðrún Katrín Þorbergsdóttir morit pro leukemie.

In li annu 2003 Ólafur Ragnar Grímsson maritat Dorrit Moussaieff qui origina de Israel.

## Political cariera
Til li annu 1996 Grímsson esset membre del levul socialist Alliantie del Popul.
* 1978-1983 Ólafur Ragnar Grímsson esset membre del Alting, quel es li parlament de Island, por li Alliantie del Popul.
* 1980-1983 Grímsson ductet li fraction del Alliantie del Popul in li Althing.
* 1983-1987 Il esset presidente del executiv comité del Alliantie del Popul.
* 1987-1995 Presidente del Alliantie del Popul.
* 1988-1991 Grímsson esset ministre por financies in li guvernament de Steingrímur Hermannsson inter li 28-im de septembre 1988 e li 30-im de april 1991.
* 1996 Ólafur Ragnar Grímsson esset electet quam índependent candidate al presidente de Island con 41,4 percentes.
* 2004 Grímsson refusat quam unesim presidente de Island signar un lege. Anc pro su resistentie contra li lege del medies il esset electet denov al presidente de Island e recivet 85,6 percentes.
* 2008 Grímsson es denov electet quam presidente de Island, il mem esset li sol candidate.
* 2012 Grímsson esset electet por li quinesim vez al presidente de Island.
Ísafjörður

**Ísafjörður** es un cité de Island. It es situat in li nord-west del insul e es un parte del municipie Isafjarðarbær. Li nómine del cité Ísafjörður significa *glacie-fiord*. Ísafjörður es sitat al declives del montes Eyrarfjall (731 metres) e Kirkjubólsfjall (832 metres) al fiord Skutulsfjörður.

Ísafjörður have 2527 (2014) habitantes e it es li sede del municipie Isafjarðarbær quel have 3670 habitantes.

In li annu 1866 Ísafjörður recivet li jures de un cité. Ísafjörður es un centre del pisceríe. It es li centre del region Vestfirðir.
Sigmundur Davíð Gunnlaugsson

** Sigmundur Davíð Gunnlaugsson** es un politico de Island. Il nascet li 12-im de marte 1975 in Reykjavík e es desde li 23-im de may 2013 prim-ministre de Island. Desde li annu 2009 Gunnlaugsson es li presidente del liberal Progressiv Partise.

## Personal e professional vive
Sigmundur Davíð Gunnlaugsson studiat economie e political scientie in li Universitá de Island in Reykjavík. Inter li annus 2000 e 2007 il laborat quam jurnalist in li statal station de radio e television RÚV.

Sigmundur Davíð Gunnlaugsson es maritat con Anna Sigurlaug Pálsdóttir e li cuple have desde li annu 2012 un infante.

## Political cariera
* 2009 Sigmundur Davíð Gunnlaugsson es electet li 18-im de januar 2009 quam presidente del liberal Progressiv Partise.
* 2009 Sigmundur Davíð Gunnlaugsson es electet in li Alting (parlament de Island) por li Progressiv Partise.
* 2013 Sigmundur Davíð Gunnlaugsson devenit li 17-im de may 2013 li prim-ministre de Island in un coalition de su Progressiv Partise con li Sjálfstæðisflokkur (Partise del Índependentie).
* 2014 Il anc esset ministre de justicie inter august e decembre 2014.

## Politica
Sigmundur Davíð Gunnlaugsson es contra li membritá de Island in li Europan Union.
Zestaponi

**Zestaponi** (georgian: ზესტაფონი) es un cité in Georgia. It es situat in li centre del land in li historic region Imeretia e it es li administrativ centre del Districte Zestaponi.

Li cité have 20,814 (2014) habitantes.

Zestaponi es un industrial centre del metalle-industrie. Zestaponi esset mentionat por li unesim vez in historic documentes in li annu 1560.

## Sport
Li local football-club FC Zestafoni lude in li Umaglesi Liga, quel es li max alt liga del land. FC Zestaponi devenit li champion de Georgia in li annus 2011 e 2012.
Igor Crnadak

**Igor Crnadak** es un serb politico de Bosnia e Herzegovina. Il nascet li 28-im de julí 1972 in Zadar (Croatia) e es desde li 1-im de april 2015 ministre por externi aferes de Bosnia e Herzegovina. Igor Crnadak es desde li annu 2010 li general-secretario del Partise del Democratic Progresse.

## Personal e professional vive
Il nascet in Zadar quam filio de Mihailo e Ljubica Crnadak. Igor Crnadak Crnadak studiat economie in Banja Luka e fat su diploma in li annu 2004. Inter li annu 1992 e 2001 il esset li redactor del radio-station *BIG* e anc corespondent del Voice of America (Voce de America). In li annu 1998 Crnadak fundat li firma *Braniko*. Inter li annu 2001 e 2005 Igor Crnadak esset director dek firma *Braniko* e il anc es un del propriatarios de ti firma.  In li periode il anc esset consiliero por econimic questiones in tabac-fabrica *Fabrica duvana Banja Luka*.

Il es maritat Đurđica Crnadak e li cuple have du filias Helena e Mihaela.

## Political cariera
* 1999 Igor Crnadak devenit un membre del Partise del Democratic Progresse. 
* 2001-2004 Il esset portparol del Partise del Democratic Progresse.
* 2005-2007 Il esset executiv director del Partise del Democratic Progresse.
* 2008-2010 Vice-ministre por li defense in li guvernament de Bosnia e Herzegovina.
* 2010 Crnadak devenit general-secretario del Partise del Democratic Progresse.
* 2015 Igor Crnadak devenit li 1-im april 2015 ministre por externi aferes de Bosnia e Herzegovina quam successor de Zlatko Lagumdžija in li guvernament de Denis Zvizdić.

## Externi ligamentes
* Biografie de Igor Crnadak
* Informationes pri Igor Crnadak
* Biografie de Igor Crnadak in li german Fischer Weltalmanach
* Igor Crnadak sur li internet-págine del Partise del Democratic Progresse
Soviet-Union

Li **Soviet-Union** o anc *Union del Socialistic Sovietic Republicas* esset un state in Europa e Asia inter 1922 e 1991. Li Soviet-Union esset un federal comunist state quel consiste ex 15 republica. It originat del octobre-revolution in Russia del annu 1917.

Con un area de 22.402.223 quadrat-kilometres li Soviet-Union esset li max grand state del munde. In li annu 1988 li Soviet-Union havet  	290.100.023 (1988) habitantes. Li cité capital del Soviet-Union esset Moskwa.

Li Soviet-Union esset un militari potent armé con nuclear-armes. Li Soviet-Union esset un permanent membre in li Consilie del Securitá del Unit Nationes.

## Historie
* 1917 Octobre-revolution in Russia. Russia devenit li unesim sovietic republica *Soviet-Russia*.
* 1917-1922 Li comunistes ganiat in un guerre intern e expande su terroria per fundar soviet-republicas in partes del ex-Russian Imperie
* 1922 Fundation del Soviet-Union.
* 1924-1939 Terrore contra li propri habitantes del general-secratario del Comunist Partise del Soviet-Union Josef Stalin.
* 1939 Pos un acorde con li nationalsocialistic Germania li Soviet-Union anexet Estonia, Latvia, Lituania, li ost de Polonia e Bessarabia.
* 1941-1945 Guerre con li nationalsocialistic Germania pos li atacca del germanes a Russia.
* 1945 Russia es inter li victores del Duesim Guerre Mundal e controlat li ost de Europa.
* 1986-1991 Li reforme-politica del general-secratario del Comunist Partise del Soviet-Union Michail Gorbachev.
* 1991 Dissolution del Soviet-Union per li declaration de Almaty. Omni 15 soviet-republicas devenit propri índependent states.

## Politica
Li Soviet-Union esset un comunist state in quel li Comunist Partise del Soviet-Union esset li sol political partise. Li general-secretario del Comunist Partise del Soviet-Union esset li max important position del state.
Georgian Reve

**Georgian Reve-Democratic Georgia** (curt: Georgian reve, georgian: ქართული ოცნება – დემოკრატიული საქართველო) es un political partise e political bloc in Georgia. It esset fundat li 19-im april 2012 per li initiative del miliarderio Bidzina Ivanishvili quam oposition contra li regne del Mikheil Saakashvili.

Li nómine del coalition *Georgian Reve* origina de un rap-canzon de Bera Ivanishvili qui es li filio de Bidzina Ivanishvili.

## General information
* Fundation: 19-im de april 2012
* Colores: blu e yelb
* Presidente: Irakli Garibashvili
* Initiator: Bidzina Ivanishvili
* Membres in li national parlament: 75 de 150 membres
* Political direction: coalition ex diversi partises con diversi ideologies, contra ex-presidente Mikheil Saakashvili e su partise Unit National Movement
* Electoral resultates: 54,87 percent in li electiones al parlament de Georgia in li annu 2012

## Membre-partises del coalition Georgian Reve
* Cives movement ''Georgian Reve-Democratic Georgia de Bidzina Ivanishvili
* Republican Partise de Georgia: liberal partise
* National Forum: por li milateri neutralitá de Georgia
* Conservativ Partise de Georgia: national-conservativ partise
* Industrie va salvar Georgia: partise del comerciante Gogi Topadze, afabil a Russia e contra li Europan Union e NATO.
* Nor Georgia-Líber Democrates: liberal partise, it abandonat in li novembre 2014 li coalition Georgian Reve

## Programma
Li coalition Georgian Reve uni partises del diversi ideological directiones. Li comun scope del coalition esset finir li regne de Mikheil Saakashvili e ameliora li relationes con Russia. Li Georgian Reve ganiat li parlamentari electiones 2012 e li local electiones 2014 e guverna  nu Georgia. Li guvernament del Georgian Reve continua li integration del land in li Europan Union e in li NATO. 

## Historie
Prim-ministre Irakli Garibashvili remplazzat li fundator del movement Bidzina Ivanishvili qui hat ja anunciat que il va se retirar pos du annus de guvernament.

In li novembre 2014 li li liberal partise Nor Georgia-Líber Democrates abandonat li coalition Georgian Reve pro que su presidente Irakli Alasania esset remplazzat quam ministre por defense in li guvernament de Irakli Garibashvili. Nor Georgia-Líber Democrates forma nu un propri fraction in li parlament de Georgia e li Georgian Reve nu have solmen un strett majoritá in li parlament.

## Externi ligamantes
* Internet-págine del Georgian Reve
* Articul del Jamestown Fundation pri li coalition Georgian Reve
Caucás

**Caucás** es un montania al frontiera inter Europa e Asia. It have un longore de circa 1100 kilometres  e un largore de 110 kilometres. Li Caucás es situat inter li Nigri Mare e li Caspic Mare. Li max alt monte del Caucás es li Elbrus in Russia con un altore de 5642 metres.

Li Caucás consiste ex li tri mont-catenes Grand Caucás, Litt Caucás e Talysh-montania. Li Caucás es situat sur li territorias de Russia, Georgia, Turcia, Armenia e Azerbaidjan. Li nord del Caucás apartene a Russia. In li Caucás-region habita circa 30 milliones homes.

In li region habita mult diversi popules e mult diversi lingues es parlat ta.
Nele Guderian

**Nele Guderian** es un yun actoressa de Germania. Ella nascet li 12-im de februar 1997 e habita in Freiburg im Breisgau.

Ella havet su unesim rol in li annu 2007 in li serie de television *Tiere bis unters Dach*. Guderian ludet in li successosi filmes Hanni & Nanni 2 e Hanni & Nanni 3 queles esset li german film-adaption del romanes de Enid Blyton *St. Claire`s*.

Nele Guderian have un altore de 164 centimetres e blond capilles.

## Filmografie
* desde li annu 2009: Tiere bis unters Dach (Serie de televsion) quam Emma Löffler
* 2012: Hanni & Nanni 2 quam Daniela
* 2013: Hanni & Nanni 3 quam Daniela
* 2013: Alarm für Cobra 11 (Serie de television) quam Katrin Weiß
* 2014: Ein offener Käfig quam Sophie Heinrich
* 2015: In aller Freundschaft - Die jungen Ärtze (Serie de televsion) quam Luisa Engel

## Ligamentes extern
* Agentura-profil de Nele Guderian]
* Nele Guderian in li Internet Movie Database]
Jana Münster

**Janna Münster** es un yun actoressa de Germania. Ella nascet li 28-im de februar 1998 in Mannheim. Ella habita in Ilvesheim.

Jana Münster devenit conoosset per li successosi german filmes Hanni & Nanni , Hanni & Nanni 2 e Hanni & Nanni 3 in queles ella ludet li titul-rol con su gemell-sestra Sophia Münster: Li Hanni & Nanni filmes es li german film-adaption del romanes de Enid Blyton *St. Claire`s*.

In li unesim film Hanni & Nanni Jana Münster ludet *Nanni* e in filmes Hanni & Nanni 2 e Hanni & Nanni 3 ella changeat li rols con Sophia Münster e ludet li *Hanni*

## Filmografie
* 2010: Hanna & Nanni quam Nanni
* 2012: Hanni & Nanni 2 quam Hanni
* 2013: Hanni & Nanni 3 quam Nanni

## Premies
* 2010 German film-premie Bambi in li categorie talant por Hanni & Nanni

## Ligamentes extern
* Jana Münster in li Internet Movie Database]
Garissa

**Garissa** es un cité in li ost de Kenia. It es li cité capital del Comtia Garissa. Li fluvie Tana flue tra li cité.

In li annu 2009 li cité havet 119.696 habitantes. Li majoritá de habitantes es somalis.

In li annus 2012, 2013 e 2015 evenit terroristic ataccas in li cité del radikal islamic Al-Shabaab-milicie de Somalia contra li cristan habitantes de Garissa.
Freiburg im Breisgau

**Freiburg im Breisgau** es un cité in li sud-west de Germania. It es situat in li país federal Baden-Württemberg in li Districte Freiburg. Inter 1945 til li fundation del país federal Baden-Württemberg in li annu 1952 Freiburg in Breisgau esset cité capital del páis federal Baden.

Li cité es situat al rive del fluvie Dreisam.

Freiburg in Breisgau have 220.286 (2013) habitantes e un area de 153,07 quadrat-kilometres. It es li quaresim max grand cité de Baden-Württemberg detra Stuttgart, Karlsruhe e Mannheim.

* Borgomastro: Dieter Salomon (Alliantie 90/Li Verdes)

## Historie
Freiburg im Breisgau esset por li unesim vez mentionat in un historic document in li annu 1008.
In li annu 1457 esset fundat li Albert-Ludwigs universitá. Hodie Freiburg have circa 30.000 studiantes.

## Sport
Li cité es li hem del SC Freiburg quel lude in li Fußball-Bundesliga de Germania.
Hockey sur glacie

**Hockey sur glacie** es un sport hivernal por equipes. Un equip consiste ex quin camp-lusores e un gol-gardero. Un match dura trivez duant minutes. Li scope del lude es que li lusores tira un litt disc ex gumme, li *puk*, per un baston in li gol del altri team. Omni lusores e anc li gol-garderos es sur patines e li lude eveni sur glacie.

Hockey sur glacie quam sport origina de Canada. In Canada on ludet li scot hockey sport shinty sur patines sur glacie. Hockey sur glacie developat se a un sport inter 1840 e 1875.

Li International Federation de Hockey sur Glacie organisa li sport internationalmen. Hockey sur glacie es desde li annu 1924 un parte del programma del Olimpic Ludes de hiverne. Chascun annu eveni championatus mundel de hockey sur glacie.

Hockey sur glacie es egardat quam un del max rapid sports por equipes e quam un dur sport, ma li lusores es protectet de un equipament por evitar vulneres. Longmen hockey sur glacie esset egardat quam un sport somen por mannes, ma desde li annu 1990 it hay anc oficial championatus mundal de hockey sur glacie por féminas e desde li annu 1998 hockey sur glacie por féminas es anc un parte del Olimpic Ludes de hiverne. Vide anc Hockey sur glacie por féminas.

## Regules
Un team posse consister ex 22 lusores, ma solmen quin camp-lusores e un gol-garderos posse esser sur li camp del lude. In li hockey sur glacie li lusores es permanentmen changeat. Inter li quin camp-lusores tri lude in li atacca e du in li defense. It es permisset que li lusores atacca li córpor del lusores del altri team, ma in cert limites. Si ti regules de contacte es ruptet li arbitros posse punir un team per un punition de du o quin minutes. In ti témpor li team quel ha fat li pecca lude con un o admaxim du lusores min. Ma sur li camp deve esser adminim tri camp-lusores de chascun team.

Li camp de lude es rectangulari. It have un longore de 61 metres e un largore 30 metres con rondat angules. Li goles have un altore de 1,22 metres e un largore de 1,83 metres. Li camp de lude es circumdat de un circum-barrage ex plastica quel have un altore de circa 1,20 metres por protecter li spectatores.

Sur li camp de lude es quin lineas
* du rubi gol-lineas
* un rubi centre-linea quel divide li camp de lude in du demís.
* du rubi lineas quel divide li camp de lude in tri zones: li atacca zone, li zone neutral zone e li defense linea

Un lude comensa per un *buli*. Un arbitrero jetta li puk inter du lusores e ambi lusores prova reciver li puk per lor bastones. Sur li camp de lude it hay quin punctus por bulis qui es marcat per circules.

## Difusion
Hockey sur glacie es difuset ante omnicos in America del Nord u it hay li National Hockey League quel es egardat quam li max liga del munde  e in Europa. In Europa li bon nationes in li hockey sur glacie es Russia, Tchekia, Svedia e Finland. Ma it es ludet anc in Asia. In Africa e America del sud hockey sur glacie ne es mult difuset.

Li International Federation de Hockey sur Glacie have 64 membres.
John Dramani Mahama

**John Dramani Mahama** es un politico de Ghana. Il nascet John Dramani li 29-im de novemnre 1958 in Bole Bamboi e esset inter li 24-im de julí 2012 e li 7-im de januar 2017 presidente del westafrican land. John Dramani Mahama es li presidente del partise National Democratic Congress.

## Personal vive
John Dramani Mahama esset in li Achimota Primary School in Accra e li Ghana Secondary School in Tamale in li nord-region de Ghana. Su patre esset secretario del state in li guvernament de Kwame Nkrumah. Durant li militari colpe del state contra Kame Nkrumah su patre esset arestat por quelc témpor. 

John Dramani Mahama studiat historie in li University of Ghana in Legon. Il finit ti studie in li annu 1981 con li baccalaureo e il studiat scientie de comunication in li sam universitá. Il finit ti pos-graduat studie in li annu 1986. Pos John Dramani Mahama studiat in li Institute por social scienties del universitá de Moskwa in Russia social-psicologie. 

Inter 1991 e 1995 John Dramani Mahama laborat in section de presse del ambassade de Japan in Ghana. Inter 1995 e 1996 il laborat por li international organisation Plan International quel auxilia internationalmen infantes. In li annu 1996 il comensat su political cariera.

In li annu 2012 John Dramani Mahama publicat su auto-biografie con li titul *My First Coup d'État and Other True Stories From the Lost Decades of Africa*. Il es tre activ in li social retages Facebook e Twitter. 

Il es maritat con Lordina Dramani Mahama e li cuple have sett infantes. Il es cristan benque su familie esset mixtet musulman e cristan.

## Political cariera
* 1997-2009 John Dramani Mahama esset membre del parlament por li National Democratic Congress por Bole in li nord region del land.
* 1998-2001 Ministre por comunication inter novembre 1998 e 7-im de januar 2001 in li guvernament del presidente Jerry Rawlings.
* 2004 John Dramani Mahama devenit un membre del Pan-African Parlament.
* 2009-2012 Inter li 7-im de januar 2009 e li 24-im de julí 2012 John Dramani Mahama esset vice-presidente del presidente John Atta Mills.
* 2012 Pos li morte del presidente John Atta Mills John Dramani Mahama devenit li temporari presidente de Ghana li 24-im de julí 2012 e li decembre 2012 John Dramani Mahama ganiat li electiones presidential con 50,7 percentes.
* 2013 John Dramani Mahama li 7-im de januar 2013 es oficialmen comensat su oficie quam presidente.
* 2013-2017 Presidente de Ghana inter li 24-im de julí 2012 e li 7-im de januar 2017.
Bole (Ghana)

**Bole** es un litt cité del west-african land Ghana. It es li cité capital del District Bole in li Northern Region de Ghana. Li cité have 12.921 (2010) habitantes.

In Bole hay un hospitale e un post-oficia. It es ligat per un strada con li cité Sawla.

Li actual presidente de Ghana John Dramani Mahama origina de Bole.
Aleen Jana Kötter

**Aleen Jana Kötter**  un yun actoressa de Germania. Ella nascet in i 3-im de junio 1997. Ella origina de Mühldorf, ma habita in München.

Aleen Jana Kötter ludet in li successosi filmes Hanni & Nanni, Hanni & Nanni 2 e Hanni & Nanni 3 queles esset li german film-adaption del romanes de Enid Blyton *St. Claire`s*. Por li triem film de Hanni & Hanni Aleen Jana Kötter cantat anc un canzon por li soundtrack del film.

Aleen Jana Kötter have un altore de 155 centimetres e have blond capilles. Ella es li sestra del actor David Kötter.

## Filmografie
* 2003: *Der 10. Sommer* quam sestra de Walter
* 2009: *Nur die guten Sterben jung*
* 2011: Hanni & Nanni quam Erika Diehl
* 2011: *Papa allein zu Haus* (film de television) quam Franziska nepota de Theo Winter.
* 2012: Hanni & Nanni 2 quam Erika Diehl
* 2013: Hanni & Nanni 3 quam Erika Diehl
* 2014: *Mord am Höllengrund* quam Lena Eckinger

## Ligamentes extern
* Aleen Jana Kötter in li Internet Movie Database]
* Articul in li german jurnal Der Spiegel pri Aleen Jana Kötter
* Biografie de Aleen Jana Kötter che Radio Teddy
Fadil Novalić

**Fadil Novalić** es un comerciante e politico de Bosnia e Herzegovina. Il nascet li 25-im de septembre 1959 in Gradačac e es desde li 1-im de april li prim-ministre del Federation Bosnia e Herzegovina. Fadil Novalić es membre del Partise del Democratic Action e secun nationalitá il es bosniak.

## Personal e professional vive
Fadil Novalić nascet e finit li scole in Gradačac. Il studiat construction de machines in li department de motores e motorisat vehicles del universitá de Sarajevo. Il fat su diploma in li annu 1982.

In li Guerre Intern de Bosnia e Herzegovina inter 1992 e 1995 Novalić esset soldate del Armé del Republica Bosnia e Herzegovina.

Inter 1990 e 1996 Fadil Novalić esset director por li developament in li automobil firma *TMD Gradačac Famos*. Inter 2001 til 2013 il esset li general-director del firma TMD-Automobilska Industrija (CIMOS TMD). Il anc es activ quam privat comerciante in li sector del automobil-industrie. Fadil Novalić esset un membre del supervision-directoratu del firmas "Wagner - Automotive"  e "Namještaj" til li annu 2015.

Fadil Novalić es li presidente del football-club NK Zvijezda Gradačac e presidente del Asociation del ecomistes Gradačac.

Il es maritat e have tri filias.

## Political cariera
Fadil Novalić es membre del Partise del Democratic Action.
* 2015 Secun proposition del Partise del Democratic Action Fadil Novalić devenit li 1-im de april 2015 prim-ministre del Federation Bosnia e Herzegovina quam successor de Nermin Nikšić.

## Externi ligamentes
* Biografie de Fadil Novalić sur li internet-págine del guvernament del Federation Bosnia e Herzegovina
* Articul in li jurnal Dnevni List pri Fadil Novalić
Hanna Tetteh

**Hanna Serwaa Tetteh** es un feminin politico de Ghana. Ella nascet li 31-im de may 1967 in Szeged (Hungaria) e es desde li 7-im de januar 2013 li ministre por externi aferes de Ghana.

## Personal e professional vive
Ella nascet li Szeged in Hungaria. Hanna Tetteh esset inter 1978 e 1985 scolera del Wesley Girls High School in Cape Coast in Central Region de Ghana. Ella studiat jurisprudenie in li University of Ghana in Legon e finit su studies in li annu 1992 quam baccalaureo.

Pos su national service ella laborat quam advocate in un privat firmas. In li firma Ghana Agro Food Company (GAFCO) Hanna Tetteh anc laborat in li gerentie. Ella anc esset in li gerentie de in li firma  Human Resources and Legal Services Manage quam vice-general directora til ella comensat su political cariera in li annu 2000. Inter 2004 e 2008 quande ella ne esset in li parlament Hannah Tetteh laborat quam general manager de GAFCO.

Hanna Tetteh es divorciat e have du infantes.

## Political cariera
* 2000-2004 Hanna Tetteh esset membre del parlament por li National Democratic Congress. Ella ganiat li sede in li electoral districte Awutu Senya.
* 2005-2008 Ella esset quam un national executiv membre in li directoratu del National Democratic Congress. Hanna Tetteh esset li directoressa del national communication del partise quam successor de John Dramani Mahama.
* 2008 Ella esset un del conductores del successori electoral campanie del National Democratic Congress e ella devenit portparola del nov guvernament.
* 2009-2013 Hanna Tetteh esset ministre por comercie e industrie in li guvernament del presidente John Atta Mills.
* 2012 Hanna Tetteh es electet in li parlament de Ghana e ganiat li sede in li nov electoral districte Awutu Senya West.
* 2013 Ella devenit li ministre por externi aferes in li guvernament del presidente John Dramani Mahama.

## Externi ligamentes
* Portrete de Hanna Tetteh sur li internet-págine del ministerie de externi aferes de Ghana
Gradačac

**Gradačac** es un cité  e municipie in li nord-ost de Bosnia e Herzegovina. It apartene al Federation Bosnia e Herzegovina e es situat in li Canton Tuzla.

Li municipie Gradačac have 41.836 (2013) e un area de 218 quadrat-kilometres.

Li cité esset mentionat por li unesim vez in un historic document in li annu 1465 quam *Gradač*. In li Osman Imperie Gradačac esset li sede del militari capinatu. Li capitano-familie de Gradaščević fat mult por li developament del cité.

## Sport
Li football-club NK Zvijezda Gradačac, quel lude in li max alt football-liga de Bosnia e Herzegovina have su hem in li cité.
Midrand

**Midrand** es un area e ex-cité in Sud-Africa quel apartene al cité Johannesburg. It es situat in li nord-ost del land in li provincia Gauteng. 

Midrand have 87.387 (2011) habitantes e un area de 152.87 quadrat-kilometres.

Inter 1981 e 1994 Midrand esset un propri municipie. 

Midrand es li sede del Pan-African Parlament del African Union desde li annu 2008 e li sede del Sud-African Autoritá de Civil Aviation. Midrand es situat inter Pretoria e Johannesburg e mult international firmas have su sede ta.

## Sport
Li international curse de motor-sport Kyalami es situat in Midrand.
African Union

Li **African Union** es un international pan-african organisation. It es desde li annu 2002 li successor del Organisation del African Unitá. Li scope del African Union es accelerar li cooperation inter li states de Africa in omni sectores. Li African Union have 55 membres. Omni international aconosset states de Africa es membres del organisation con li exception de Morocco. Marocco protestat que West-Sahara, quel esset anexet de Morocco, esset acceptat quam membre del organisation.

Li sede del African Union es Addis Abeba in Etiopia e li sede del Pan-African Parlament es in Midrand (Sud-Africa).

In su organisation e cooperation li Africa Union orienta se al Europan Union.

## Organes e institutiones del African Union
* Assemblé del African Union: max suprem institution quel consiste ex li chefs del state e li chefs del guvernament del membre states.
* Pan-African Parlament: legislative del African Union con sede in n Midrand (Sud-Africa).
* Autoritá del African Union: secretariatu del African Union quel plana e coordina li activitás, it have deci comissarios. Sede: Addis Abeba 
* African Tribunale de Justicie
* Executiv Consilie del African Union
* Comité del permanent representatives
* Consilie de Pace e Securitá
* Consilie de Economic, Social e Cultural Aferes
* Specialisat tecnical comités
* African Central Bank: sede in Abuja (Nigeria)
* African Investment Bank: sede in Tripolis (Libia)
* African Monetari Fund: sede in Yaoundé (Cameroon)
Chiril Gaburici

**Chril Gaburici** es un politico e comerciante de Moldavia. Il nascet li 23-im de novembre 1976 in Logănești e es desde li 14-im de februar 2015 prim-ministre de Moldavia.

## Personal e professional vive
Chril Gaburici studiat economie in Chișinău. Inter 2008 e 2012 il esset director del mobil-telefon firma *Moldcell* e in li annu 2012 il devenit li director del mobil-telefon firma *Azercell* in Azerbaidjan

Il es maritat con Irina Gaburici e li cuple have du infantes.

## Political cariera
Chril Gaburici ne es membre de un political partise.

Gaburici esset li candidate del Liberal Democratic Partise por li oficie del prim-ministre. Li presidente Nicolae Timofti invitat le formar un guvernament li 14-im de februar 2015 e li parlament aprobat li guvernament de Gaburici li 18-im de februar 2015.
Boris Tadić

**Boris Tadić** (cirilic scrit: Борис Тадић) es un politico de Serbia. Il nascet li 15-im de januar 1958 in Sarajevo (hodie: Bosnia e Herzegovina) e esset presidente de Serbia inter li 11-im de julí 2004 e li 5-im de april 2012. Tadić esset li presidente del Democratic Partise inter li 22-im februar 2004 til li 25-im de novembre 2012. Li 29-im de januar 2014 Boris Tadić fundat li Nov Democratic Partise quel have hodie li nómine Socialdemocratic Partise e il devenit li presidente de ti partise.

## Personal e professional cariera
Boris Tadić nascet in Sarajevo quam filio del filisof Ljubomir Tadić qui esset membre in li Serbian Academie del Artes e del Scientie e del psichologa Nevenka Tadić. Quande Boris Tadić esset in li etá de tri annus su familie translocat a Beograd in Serbia. Ta il esset in li scole e studiat psichologie al facultá del filosofie del Universitá de Beograd.

Il laborat quam jurnalist, psichologo e instructor in li scole. Boris Tadić anc docet in li facultá de drama del Universitá de Beograd.

Boris Tadić e maritat con Tatjana Rodić e li cuple have du infantes.

## Political cariera
* 1990-2014 Membre del Democratic Partise.
* 1998 Boris Tadić fundat li ne-guvernamental organisation *Centre por modern capabilitás* (Centar modernih veština/CMV.)
* 2000-2003 Ministre de telecomunication in li guvernament del Federal Republica Yugoslavia inter li 4-im de novembre 2000 e li 17-im de marte 2000.
* 2003-2004 Ministre por defense in li Union Serbia e Montenegro inter li 17-im de marte 2003 e li 16-im de april 2004.
* 2004-2012 Inter li 11-im de julí 2004 e li 5-im de april 2012 Boris Tadić esset li presidente de Serbia.
* 2004-2012 Presidente del Democratic Partise inter li 22-im februar 2004 til li 25-im de novembre 2012. 
* 2012-2014  Boris Tadić esset honorari presidente del Democratic Partise.
* 2014 Boris Tadić ne successat devenir denov Presidente del Democratic Partise e pro to il fundat li 29-im de januar 2014 li Nov Democratic Partise quel have hodie li nómine Socialdemocratic Partise e il devenit li presidente de ti partise.

## Politica
Boris Tadić es egardat quam moderat, liberal e pro-europan serb politico.
Mirko Šarović

** Mirko Šarović** (cirilic scrit: Мирко Шаровић) es un serb politico de Bosnia e Herzegovina. Il nascet li 16-im de septembre de 1956 in Rogatica e esset membre del Statal presidentie de Bosnia e Herzegovina inter 2002 e 2003. Mirko Šarović es membre del Serb Democratic Partise e esster inter li 1-im de april 2015 e 23-im de decembre 2019 ministre por externi comercie e economic relationes in li guvernamant de Bosnia e Herzegovina.

## Personal e professional vive
Mirko Šarović studiat jurisprudentie in li universitá de Sarajevo. Il finit su studies in li annu 1979. Šarović laborat in li firmas *Famos Sarajevo*, *Motor fabrica Sarajevo* e  *Unis Sarajevo* inter 1980 e 1990.

Mirko Šarović comensat su labore in li statal administration in quam secretario del municipie Ost-Sarajevo e devenit presidente del executiv directoratu de ti municipie e borgomastro de Ost-Sarajevo.

Mirko Šarović es maritat con Stojanka Šarović e li cuple have du infantes. Il habita in Ost-Sarajevo.

## Political cariera
* 1990 Mirko Šarović devenit membre del Serb Democratic Partise.
* 1998-2000 Vice-presidente del Republika Srpska
* 2000-2002 Presidente del Republika Srpska
* 2002-2003 Il es electet quam serb membre del Statal presidentie de Bosnia e Herzegovina.
* 2003 In li april 2003 Mirko Šarović es changeat del Statal presidentie de Bosnia e Herzegovina per un decision del Max Alt Representante del International Comunitá in Bosnia e Herzegovina pro li suspecte que il ilegalmen vendit arms al guvernament de Iraq. Li Max Alt Representante del International Comunitá in Bosnia e Herzegovina interdictet Šarović por quelc annus laborar in un political oficie.
* 2005 Šarović esset arestat pro li suspecte de organisat crímine, ma quelc annus plu tard dispensat e liberat. Il reciver 100.000 Convertinil Marka pro compensation por su areste.
* 2011 Šarović es cooptat in li central comité del Serb Democratic Partise.
* 2011-2013 Ministre por externi comercie e economic relationes in li guvernament de Bosnia e Herzgovina de Vjekoslav Bevanda.
* 2013 Vice-presidente del Serb Democratic Partise
* 2015 Quam candidate del Serb Democratic Partise Mirko Šarović devenit ministre por externi comercie e economic relationes in li guvernmaent de Bosnia e Herzegovina li 1-im de april in li guvernament de Denis Zvizdić.
* 2015-2019 Mirko Šarović esset ministre por externi comercie e economic relationes in li guvernmaent de Bosnia e Herzegovina li 1-im de april 2015 e li 23-im de novembre 2019.

## Externi ligamentes
* Biografie de Mirko Šarović sur li internet-págine del guvernament de Bosnia e Herzegovina
* Information pri Mirko Šarović
* Pri Marko Šarović
Christian Schäfer

**Christian Schäfer** es un politico de Germania. Il nascet in li annu 1964 e esset prim candidate del political partise Alternative por Germania in li electiones al parlament del país federal Bremen in li annu 2015. Schäfer esset electet in li parlament de Bremen, ma forlassat li partise Alternative por Germania in li julí 2015.

## Personal e professional vive
Christian Schäfer labora quam architecte. Il ha studiat interni architectura in li special alt-scole Detmold-Lippe in Detmold. Il nascet in Nordrhein-Vestfalia e habita desde li annu 1995 in Bremen. Il es maritat e have un infante.

## Political cariera
* 2013 Christian Schäfer devenit membre del Alternative por Germania e devenit li presidente del partise in Bremen. Il candidat por li electiones al parlament de Germania sur li unesim position del liste de Alternative por Germania. Quam direct candidate il recevit 2,9 percentes in li districte electoral Bremen I.
* 2015 Christian Schäfer candida sur li unesim position del liste de Alternative por Germania in li electiones por li parlament de Bremen e esset electet li 10-im de may 2015 in li parlament del país federal Bremen. Il personalmen recivet 4323 votes. Il forlassat li Alternative por Germania in li julí 2015 pos li victorie del dextri fraction del partise sur li partise-congress in Essen.

## Ligamentes externi
* Christian Schäfer sur li internet-págine del Alternative por Germania in Bremen
* Li Facebook-págine de Christian Schäfer
Detmold

**Detmold** es un cité in li west de Germania. It apartene al país federal Nordrhen-Westfalia. Detmold es situat in li nord-ost de Nordrhen-Westfalia in li region Ostwestfalia-Lippe. It es li cité capital del Districte Detmold.

Li cité have 73.449 (2013) habitantes e un area de 129,39 quadrat-kilometres. Detmold es situat sur un altore de 134 metres. It consiste ex 27 quarteres.

In li annu 783 Detmold esset mentionat por li unesim vez in un historic document sub li nómine *Theotmalli *.